P'yŏngsŏng
<s>Pyongsong čita se Phjonsong (korejski: 평성) je grad od 236,583 stanovnika  na zapadu Demokratske Narodne Republike Koreje.</s>

<s>On je administrativni centar Provincije Južni P’yŏngan, grad brojnih naučno-istraživalačkih instituta, zbog tog ga zapadni stručnjaci zovu korejska Silicijska dolina.</s>

<s>Geografske karakteristike</s>

<s>Pyongsong se prostire 32 km sjeveroistočnono od glavnog grada Pyongyanga.</s>

<s>Historija</s>

<s>Pyongsong je novi planski izgrađen grad 60-ih godina prošlog vijeka na mjestu gdje je nekad stajala samo željeznička stanica, nedaleko od stare provincijske prijestonice Sain-ni (prijašni Sainjang).</s>

<s>Formalno je osnovan u decembru 1969., iako je zapravo počeo nicati još za vrijeme Korejskog rata kad je Univerzitet Kim Il-sung iz Pyongyanga privremeno preseljen u Pyongsong.</s>

<s>Pyonsong je jedan od rijetkih gradova koji je od 2012. otvoren za turiste iz zapadnih zemalja.</s>

<s>Znamenitosti</s>

<s>Najveća znamenitost je Svetište Anguksa na obroncima planine Pongrin, osnovano još 503. od članova iz Dinastije Goryeo.</s><s>Svoj današnji izgled dobilo je za Dinastije Joseon, kasnije je rekonstruirano u dva navrata 1419. i 1785.</s><s>Sastoji se od dvije građevine i kamene pagode.</s>

<s>Atrakcija je i muzej posvećen Kim Il-sungu, koji se nalazi na centralnom trgu.</s>

<s>Obrazovanje i privreda</s>

<s>Pyongsong je prije svega grad nauke i obrazovanja.</s><s>U njemu pored Državne akademije nauka djeluju i brojni instituti, između ostalih; Institut za istraživanje svemira, Institut atomske energije i Institut nuklearne fizike.</s>

<s>Grad je sjedište Univerziteta nauka u kom radi oko 6000 ljudi, sa specijalno jakim odjelom nuklearne fizike.</s>

<s>Najveći privredni pogon je tvornica tekstila -Taedonggang, koja je počela sa radom 1961. u njoj danas radi 600 radnika.</s><s>Pored nje postoji tvornica prehrambenih proizvoda, pivovara, tvornica kemijskih proizvoda i sintetičke kože.</s>

<s>Pobratimski gradovi</s>

<s>Pernik, Bugarska</s>

<s>Izvori</s>

<s>Vanjske veze</s>

<s>Pyongsong - North Korean Silicon Valley</s>

<s>Gradovi u Sjevernoj Koreji</s>

